सीआईएसएफ पोस्ट से 15 हजार रुपए के केबल की हो गई चोरी
गेवरा-दीपका| एसईसीएल के दीपका खदान में रेकी सब स्टेशन के पास इरेक्शन यार्ड है। जहां सीआईएसएफ पोस्ट भी है। इसी स्थान से गुरुवार-शुक्रवार की दरम्यानीरात 1.45 बजे 15 मीटर तांबा कोटेड केबल चोरी कर दी गई। जिससे खदान में नाइट शिफ्ट में होने वाला उत्पादन प्रभावित हुआ। चोरी गए केबल की कीमत 15000 रुपए बताई गई है। खदान से केबल चोरी हो जाने के कारण उत्पादन कार्य में लगे डंपर ,सावेल, ड्रिल सब स्थिर हो गए और उत्पादन पूरी तरह ठप हो गया । दीपका थाने में केबल चोरी हो जाने की सूचना सुरक्षा विभाग ने दी है।
hin_Deva hin_Deva